คาดยักษ์ญี่ปุ่นไหลบ่าเข้ามาร่วมทุนไทยอีกเพียบ
ทุนญี่ปุ่นพาเหรดร่วมทุนธุรกิจไทย ไทยออยล์ควงมิตซุยแถลง 11 ก.ค.นี้ ไทคอนคาดเงินทะลักอีกอื้อ
29 ต.ค. 2565

ทุนญี่ปุ่นพาเหรดร่วมทุนธุรกิจไทย ไทยออยล์ควงมิตซุยแถลง 11 ก.ค.นี้ ไทคอนคาดเงินทะลักอีกอื้อ 
รายงานข่าวจากบริษัท ไทยออยล์ (TOP) เปิดเผยว่า ในวันที่ 11 ก.ค.นี้ บริษัทจะมีการแถลงข่าวใหญ่ เพื่อเปิดตัวโครงการความร่วมมือทางธุรกิจระหว่างเครือไทยออยล์และบริษัท มิตซุยแอนด์คัมปนี ประเทศญี่ปุ่น ซึ่งความร่วมมือครั้งนี้จะเป็นครั้งแรกที่เกิดขึ้นในประเทศไทย
ทั้งนี้ ในปี 2556 ทุนของญี่ปุ่นได้เข้ามาร่วมลงทุนและร่วมถือหุ้นกับบริษัทไทยมากขึ้น โดยเฉพาะกลุ่มมิตซุย อาทิ กลุ่มมิตชุย และมิตชุย ซูการ์ เข้ามาถือหุ้น บริษัท น้ำตาลครบุรี (KBS) สัดส่วน 9.09% โดยใช้เงินลงทุนรวม 512 ล้านบาท
นอกจากนี้ยังมี SEA invesment บริษัทลูกมิตชุย ฟุโดชัง เข้ามาร่วมทุนตั้งบริษัทกับ บริษัท อนันดา ดีเวลลอปเม้นท์ (ANAN) โดยถือหุ้นสัดส่วน 49% และนิชิเร โลจิสติกส์ (ญี่ปุ่น) ร่วมทุนกับ บริษัทย่อยของบริษัท ปูนซิเมนต์ไทย (SCC)
นายอิสสระ ถวิลเติมทรัพย์ กรรมการ บริษัท น้ำตาลครบุรี เปิดเผยว่า ในช่วง 3 เดือนที่บริษัท มิตซุย ชูการ์ เข้ามาถือหุ้น ได้ส่งผู้บริหารอาวุโสมานั่งที่บริษัทและกำลังวางแผนงานร่วมกัน 
ทั้งนี้คาดว่า มิตซุยซึ่งมีโรงงานน้ำตาลที่อุดรธานีจะจัดหาน้ำตาลดิบและรับซื้อผลิตภัณฑ์จากบริษัทส่วนบริษัทจะใช้ช่องทางของมิตซุยทำตลาดต่างประเทศ
นายวีรพันธ์ พูลเกษ กรรมการผู้จัดการ บริษัท ไทคอน อินดัสเทรียล คอนเน็คชั่น เปิดเผยว่า สัญญาณกลุ่มทุนญี่ปุ่นเริ่มเข้ามาไทยมากขึ้นตั้งแต่ปี 2555 เพราะต้องการกระจายความเสี่ยงในการดำเนินธุรกิจมากขึ้น หลังเกิดสึนามิมีปัญหาขาดแคลนไฟฟ้าจนไม่สามารถเดินเครื่องการผลิตได้เต็มที่ 
ขณะเดียวกันอาจใช้ไทยเป็นฐานการผลิตในการขยายเข้าไปสู่กลุ่มอาเซียน รองรับการเปิดเออีซี โดยเฉพาะกลุ่มยานยนต์
“เห็นได้ชัดจากฐานลูกค้าใหม่ของบริษัทส่วนใหญ่เป็นกลุ่มญี่ปุ่นถึง 7080% เทียบกับ 2 ปีที่แล้วอยู่ที่ 50% เท่านั้น” นายวีรพันธ์ กล่าว
กรณีธนาคารโตเกียวมิตซูบิชิ ยูเอฟเจ เข้ามาถือหุ้นในธนาคารกรุงศรีอยุธยา เพราะต้องการตามลูกค้าที่ย้ายฐานการผลิตมาไทยมากขึ้นเช่นกัน เนื่องจากตอนเกิดวิกฤตเลห์แมนบริษัทลูกญี่ปุ่นที่มีฐานการผลิตในประเทศต่างๆ รวมถึงไทยด้วย ไม่สามารถหาแหล่งเงินทุนได้ ต้องไปขออนุมัติจากบริษัทแม่ที่ญี่ปุ่นเป็นหลักและนิยมใช้ในสถาบันการเงินในประเทศเป็นหลัก